الصفحه دى يتيمه, حاول تضيفلها لينك فى صفحات تانيه متعلقه بيها. مذبحة الطاليان حصلت فى مدينة ايج مورت فى فرنسا فى 17 و 18 اغسطوس 1893. و كانت نتيجتها موت عدد من المهاجرين الطاليان اللى كانو شغالين فى فرنسا على ايد عمال و مزارعين فرنسيين و دي ما تعتبرش اول حداثة اعتداء من عمال فرنسيين على مهاجرين طاليان و لما الاخبار وصلت ايطاليا الدنيا قامت . و الحادثة دي بتعتبر من اسؤ الفضايح القانونية فى فرنسا لان ما كانش فى ادانات مش معروف عدد العمال الطاليان اللى ماتو لكن حسب التقرير الرسمي الفرنسي قالو انه 8 . لكن النيو يورك تامس قالت ان 10 ماتو 26 اتصابو . و الجرافيك قالت انه انه ست طاليان و فرنسي واحد ماتو 28 مصاب . و فى مصادر تانية بتقول 17 واحد ماتو و 150 مصاب فى يوم 16 اغسوطس 1893 انتشرت شائات ف ملاحة ايج مورت ان الطاليان قتلو تلت عمال فرنسيين و ده خلى الدنيا تقف على رجل فى مدينة ايج مورت و بدا الفرنسين يطاردو الطاليان . تاني يوم البوليس راح لم اكبر عدد من الطاليان و كان وخدهم غلى محطة السكة الحديد , لكن الفرنسين اعتدو عليهم و هما ماشيين و ده سبب فى موت 6 فى الطريق و 2 فى اماكن تانية و ده خلاهم يسمحو للطاليان انهم يحتمو فى حصن كونستانس و مش معروف عدد الطاليان اللى ماتو فى الملاحات فى اليومين اللى بعدهم